PMIndiaData/PMIndiaSum huggingface dataset:
મંત્રીમંડળે ભારત અને બાંગ્લાદેશ વચ્ચે નૌકાસંચાલન માટે સહાય (એટૂએનએસ) પર થયેલા એમઓયુને મંજૂરી આપી

પ્રધાનમંત્રી શ્રી નરેન્દ્ર મોદીની અધ્યક્ષતામાં યોજાયેલી મંત્રીમંડળની બેઠકમાં ભારત સરકારના જહાજ મંત્રાલય ડિરેક્ટોરેટ જનરલ ઓફ લાઇટહાઉસીસ એન્ડ લાઇટશિપ્સ (ડીજીએલએલ) અને બાંગ્લાદેશ સરકારના જહાજ વિભાગ વચ્ચે નૌકાપરિવહન માટે સહાય (એટૂએનએસ) પર થયેલા સમજૂતીકરાર (એમઓયુ)ને મંજૂરી આપવામાં આવી હતી. આ એમઓયુ બાંગ્લાદેશ અને ભારત વચ્ચે નીચેની બાબતો પર સહકાર સ્થાપિત કરશેઃ ક. દીવાદાંડી અને માર્ગસૂચક સંકેતો પર સલાહનું આદાનપ્રદાન; ખ. જહાજ ટ્રાફિક સેવા અને ઓટોમેટિક આઇડેન્ટિફિકેશન સિસ્ટમ (એઆઇએસ) પર સલાહનું આદાનપ્રદાન; અને ગ. નૌકાસંચાલન અને દીવાદાંડી સત્તામંડળને દરિયાઈ સહાય માટેના આંતરરાષ્ટ્રીય સંગઠન (આઇએએલએ)ના તાલીમ અભ્યાસક્રમ મુજબ બાંગ્લાદેશના એટીએન મેનેજર્સ અને ટેકનિશિયન્સને તાલીમ આપવી. આ એમઓયુ બંને દેશોને નીચેની બાબતોમાં સહકાર સ્થાપિત કરવા સક્ષમ બનાવશે: ક. એટૂએન પર સલાહ પ્રદાન કરવી; ખ. એટૂએન અધિકારીને તાલીમ આપવા એકેડેમિક આદાનપ્રદાન પૂરું પાડવું; અને ગ. એટૂએન ક્ષેત્રમાં કુશળતા વધારવા સંગઠિત કાર્યશાળાઓ/સમારંભોમાં જરૂરી સહકાર પ્રદાન કરવો. એમઓયુ દક્ષિણ એશિયાના દેશોમાં એટૂએન તાલીમના ક્ષેત્રમાં ક્ષમતા નિર્માણમાં વધારે સહકાર સ્થાપિત કરવા માટે પણ મદદરૂપ થશે. આ આઇએએલએ મોડલ કોર્સ ઇ-141/1 પર નૌકાસંચાલનને દરિયાઈ સહાયના વ્યવસ્થાપન પર તાલીમ આપવા પ્રોત્સાહન આપશે અને આઇએએલએ માર્ગદર્શિકા મુજબ વ્યાવસાયિક તાલીમ અભ્યાસક્રમ સુલભ કરશે. દક્ષિણ એશિયાના દેશોમાં ભારત અને બાંગ્લાદેશ બે મહત્વપૂર્ણ વિકાસશીલ દેશો છે. બંને દેશોએ મૈત્રીપૂર્ણ અને ઉષ્માસભર સંબંધોની લાંબી પરંપરા જાળવી છે, જે તાજેતરના વર્ષો દરમિયાન બંને દેશોમાંથી મહાનુભાવોની કેટલીક દ્વિપક્ષીય મુલાકાતોમાં પ્રગટ થાય છે. પૃષ્ઠભૂમિઃ વિવિધ દેશોમાં ઓથોરિટીઝ ઇન્ટરનેશનલ મેરિટાઇમ ઓર્ગેનાઇઝેશન (આઇએમઓ)ની જરૂરિયાત મુજબ, આંતરરાષ્ટ્રીય ભલામણો અને માર્ગદર્શિકાને અનુરૂપ તેમની જળ સરહદોમાં નૌકાસંચાલન માટે યોગ્ય સહાય પૂરી પાડે છે. દીવાદાંડીઓ, માર્ગસૂચક સંકેતો, ડીજીપીએસ, નેવિગેશનલ અને લંગર નાંખવાની રિંગ જેવી નૌકાસંચાલનની દરિયાઈ સહાય જહાજો અને/અથવા જહાજના ટ્રાફિકના સલામત અને કાર્યદક્ષ સંચાલનને વધારવા કાર્યરત છે. ડિરેક્ટોરેટ જનરલ ઓફ લાઇટહાઉસીસ એન્ડ લાઇટશિપ્સ ભારતમાં ભારતીય જળ સરહદોમાં જહાજોની સુરક્ષિત અવરજવર માટે નૌકાસંચાલનને સહાય સ્થાપિત કરે છે અને તેને જાળવે છે. દીવાદાંડીની ઇજનેરીમાં કુશળતા ધરાવતી ડીજીએલએલ નૌકાસંચાલનમાં સહાયની મોટી ઇન્વેન્ટરી જાળવે છે, જેમાં 193 દીવાદાંડી, 64 રેકોન્સ, દરિયામાં ઊંડે 22 ઓછા પ્રકાશ ધરાવતા બોયું, 23 ડીજીપીએસ સ્ટેશન, 01 લાઇટશિપ, 04 ટેન્ડર જહાજો, રાષ્ટ્રીય એઆઇએસ નેટવર્ક, કચ્છની ગાડીમાં જહાજ ટ્રાફિક સેવા સામેલ છે. આઇએએલએ આંતરરાષ્ટ્રીય સંસ્થા છે, જે નૌકાસંચાલનની તમામ પ્રકારની સહાયને સંકલિત કરે છે અને તેમની વચ્ચે સમન્વય સ્થાપિત કરે છે. ડીજીએલએલ મારફતે પ્રતિનિધિત્વ ધરાવતો ભારત આઇએએલએ કાઉન્સિલનો સભ્ય છે. પ્રાદેશિક સહકાર સ્થાપિત કરવા અગ્રેસર ભારત અને બાંગ્લાદેશએ એટૂએન પર સહકાર સ્થાપિત કરવા સમજૂતીકરાર કર્યા છે. આ એમઓયુ મુજબ, ભારત સરકારના જહાજ મંત્રાલય તરફથી ડીજીએલએલ એટૂએન પર બાંગ્લાદેશના જહાજ મંત્રાલયના જહાજ વિભાગને સલાહ આપશે, જેમાં જહાજ ટ્રાફિક સેવા, ઓટોમેટિક આઇડેન્ટિફિકેશન સિસ્ટમની શ્રેણી સામેલ છે. બાંગ્લાદેશના એટૂએન અધિકારીઓને તાલીમ આપવા ડીજીએલએલ એટૂએન મેનેજર્સ અને ટેકનિશિયન્સને આઇએએલએ ટ્રેનિંગ મોડ્યુલ મુજબ તાલીમ આપશે, કાર્યશાળાઓ/સમારંભોનું આયોજન કરશે. આ બાંગ્લાદેશના એટૂએન અધિકારીની ક્ષમતા વધારવામાં મદદ કરશે.
પ્રધાનમંત્રીએ ગાંધીનગર ખાતે સ્થળાંતર કરતા વન્ય પ્રાણીઓના સંરક્ષણ પર 13મી કોન્ફરન્સ ઑફ પાર્ટીઝનો શુભારંભ કરાવ્યો

પ્રધાનમંત્રી શ્રી નરેન્દ્ર મોદીએ સ્થળાંતર કરતા વન્ય પ્રાણીઓની પ્રજાતિઓના સંરક્ષણ માટેની 13મી કોન્ફરન્સ ઑફ પાર્ટીઝનો વીડિયો કોન્ફરન્સિંગ દ્વારા ગાંધીનગર ખાતે શુભારંભ કરાવ્યો હતો. આ પ્રસંગે બોલતા પ્રધાનમંત્રીએ ભારપૂર્વક જણાવ્યું હતું કે, ભારત દુનિયામાં સૌથી વધુ વૈવિધ્ય ધરાવતા દેશોમાંથી એક છે. તેમણે ઉમેર્યું હતું કે, દુનિયામાં કુલ ભૂમિવિસ્તારમાંથી 2.4% હિસ્સા સાથે ભારત વૈશ્વિક જૈવવિવિધતામાં અંદાજે 8% જેટલું યોગદાન આપે છે. પ્રધાનમંત્રીએ ભારપૂર્વક જણાવ્યું હતું કે, પ્રાચીનકાળથી વન્ય જીવોનું સંરક્ષણ અને આવાસ ભારતની સાંસ્કૃતિક નીતિનો હિસ્સો રહ્યા છે, જે કરુણાભાવ અને સહ-અસ્તિત્વને પ્રોત્સાહન આપે છે. તેમણે ઉમેર્યું હતું કે, “ગાંધીજીના વિચારોથી પ્રેરાઇને, અહિંસા અને પ્રાણીઓ તેમજ પ્રકૃતિના સંરક્ષણની નીતિનો ભારતના બંધારણમાં યથાયોગ્ય અમલ કરવામાં આવ્યો છે અને કેટલાક કાયદા તેમજ કાનૂનોમાં તે સ્પષ્ટ પ્રતિબિંબિત થાય છે.” પ્રધાનમંત્રીએ ભારતમાં વન્ય આવરણમાં વધારો કરવાની જરૂર હોવાનું કહ્યું હતું. હાલમાં દેશમાં કુલ ભૌગોલિક વિસ્તારમાંથી 21.67% વિસ્તારમાં વન્ય આવરણ છે. ભારત કેવી રીતે સંરક્ષણ, અનુકૂળ જીવનશૈલી અને હરિત વિકાસ મોડેલ દ્વારા “ક્લાઇમેટ એક્શન”ને સમર્થન આપે છે તેનો પણ તેમણે ઉલ્લેખ કર્યો હતો. તેમણે આ સંદર્ભમાં ટાંક્યું હતું કે, આ માટે ઇલેક્ટ્રિક વાહનો, સ્માર્ટ સિટી અને જળ સંરક્ષણ માટે આગ્રહ કરવામાં આવે છે. તેમણે કહ્યું હતું કે, ભારત એવા કેટલાક દેશોમાંથી એક છે જેની કામગીરી તાપમાનમાં 2 ડિગ્રી સેલ્સિયસ ઓછી વૃદ્ધિના પેરિસ સમજૂતીના લક્ષ્યને અનુરૂપ છે. પ્રધાનમંત્રીએ ચોક્કસ પ્રજાતિઓના સંરક્ષણ પર કેન્દ્રિત કાર્યક્રમોથી કેવા પરિણામો પ્રાપ્ત થયા છે તેનું વર્ણન કર્યું હતું. તેમણે અવલોકન કર્યું હતું કે, ”વર્ષ 2010માં ભારતમાં વાઘની સંખ્યા 1411 હતી જે 2022 સુધીમાં બમણી કરવાનું લક્ષ્ય નિર્ધારિત સમય પહેલાં હાંસલ થઇ ગયું છે અને હાલમાં વાઘની સંખ્યા 2967 છે.” સંમેલનમાં ઉપસ્થિત ટાઇગર રેન્જ દેશો અને અન્ય દેશોને તેમણે સીમાચિહ્નરૂપ પ્રવૃત્તિઓનું આદાનપ્રદાન કરીને વાઘના સંરક્ષણની કામગીરી વધુ મજબૂત કરવાની અપીલ કરી હતી. એશિયાઇ હાથીઓના સંરક્ષણ માટે ભારત દ્વારા હાથ ધરાયેલી પહેલ વિશે તેમણે જણાવ્યું હતું. તેમણે હીમપ્રદેશના દીપડા, એશિયાઇ સિંહ, એક શ્રૃંગી ગેંડા અને ધ ગ્રેટ ઇન્ડિયન બસ્ટર્ડના સંરક્ષણ માટે કેવા પ્રયાસો હાથ ધરવા તે વિશે પણ જણાવ્યું હતું. તેમણે નોંધ્યું હતું કે મેસ્કોટ ‘ગિબિ – ધ ગ્રેટ’ એ ધ ગ્રેટ ઇન્ડિયન બસ્ટર્ડને સમર્પિત છે. તેમણે એમ પણ નોંધ્યું હતું કે,
પ્રધાનમંત્રીએ યોગેશ કઠુનિયાને પેરાલિમ્પિક્સ ગેમ્સમાં પુરુષોની ડિસ્ક થ્રોમાં રજત ચંદ્રક જીતવા બદલ અભિનંદન પાઠવ્યા

પ્રધાનમંત્રી શ્રી નરેન્દ્ર મોદીએ યોગેશ કઠુનિયાને ટોક્યોમાં પેરાલિમ્પિક્સ ગેમ્સમાં પુરુષોની ડિસ્ક થ્રોમાં રજત ચંદ્રક જીતવા બદલ અભિનંદન પાઠવ્યા છે. એક ટ્વિટમાં પ્રધાનમંત્રીએ કહ્યું; "યોગેશ કઠુનિયાનું ઉત્કૃષ્ટ પ્રદર્શન. આનંદ થયો કે તેઓ ઘરે રજત ચંદ્રક લાવ્યા. તેમની અનુકરણીય સફળતા ઉભરતા રમતવીરોને પ્રેરિત કરશે. તેમને અભિનંદન. તેમના ભવિષ્યના પ્રયાસો માટે તેમને ખૂબ ખૂબ શુભેચ્છાઓ.”
જનજાતિય ગૌરવ દિવસ નિમિત્તે પ્રધાનમંત્રીએ રાંચી ખાતે ભગવાન બિરસા મુન્ડા ઉદ્યાન તથા સ્વતંત્રતા સેનાની સંગ્રહાલયનું ઉદઘાટન કર્યું

ભારત સરકારે જાહેર કર્યું છે કે ભગવાન બિરસા મુન્ડાની જન્મજયંતી જનજાતિય ગૌરવ દિવસ તરીકે મનાવવામાં આવશે. આ પ્રસંગની ઉજવણી નિમિત્તે પ્રધાનમંત્રી શ્રી નરેન્દ્ર મોદીએ રાંચી ખાતે આજે એક વીડિયો કોન્ફરન્સિંગ મારફતે ભગવાન બિરસા મુન્ડા સ્મૃતિ ઉદ્યાન અને સ્વતંત્રતા સેનાની મ્યુઝિયમનું ઉદઘાટન કર્યું હતું. આ પ્રસંગે ઝારખંડના રાજ્યપાલ તથા મુખ્યમંત્રી ઉપરાંત કેન્દ્રીય મંત્રીઓ ઉપસ્થિત રહ્યા હતા. ઉપસ્થિત ગણને સંબોધતાં પ્રધાનમંત્રીએ જણાવ્યું હતું કે આઝાદીના આ અમૃતકાળમાં દેશે નક્કી કર્યું છે કે દેશ ભારતની આદિવાસી પરંપરાઓ અને તેની વીરતાની ગાથાઓને વધુ અર્થપૂર્ણ અને વધુ ભવ્ય ઓળખ આપશે. “આ માટે એવો ઐતિહાસિક નિર્ણય લેવામાં આવ્યો છે કે આજથી દર વર્ષે 15મી નવેમ્બરે એટલે કે ભગવાન બિરસા મુન્ડાની જન્મજંયતીના દિવસને ‘જનજાતિય ગૌરવ દિવસ’ તરીકે ઉજવવામાં આવશે.” તેમ આ ઐતિહાસિક દિવસની રાષ્ટ્રને શુભેચ્છા પાઠવતાં પ્રધાનમંત્રીએ જણાવ્યું હતું. પ્રધાનમંત્રીએ આ પ્રસંગે શ્રી અટલ બિહારી વાજપેયીને પણ શ્રદ્ધાંજલિ અર્પણ કરી હતી. તેમની પ્રબળ ઇચ્છાશક્તિને પરિણામે જ આજે ઝારખંડ રાજ્ય અસ્તિત્વમાં છે. “એ અટલ બિહારી વાજપેયી જ હતા જેમણે દેશની સરકારમાં આદિવાસી મંત્રાલયની અલગથી રચના કરી હતી અને દેશની નીતિઓ સાથે આદિવાસીઓના હિતોને સાંકળ્યા હતા.” તેમ શ્રી મોદીએ ઉમેર્યું હતું. પ્રધાનમંત્રીએ ભગવાન બિરસા મુન્ડા સ્મૃતિ ઉદ્યાન અને સ્વતંત્રતા સેનાની મ્યુઝિયમ માટે આદિવાસી સમાજ તથા દેશના તમામ નાગરિકને અભિનંદન પાઠવ્યા હતા. તેમણે જણાવ્યું હતું કે “ સ્વતંત્રતા સંગ્રામમાં આદિવાસી નાયકો અને નાયિકાઓના યોગદાનને દર્શાવતું આ મ્યુઝિયમ વિવિધતાથી ભરેલી આપણી આદિવાસી સંસ્કૃતિનું જીવંત સ્થળ બનશે.” ભગવાન બિરસા મુન્ડાના વિઝન વિશે વાતચીત કરતાં પ્રધાનમંત્રી શ્રી મોદીએ એ બાબતે ધ્યાન દોર્યું હતું કે ભગવાન બિરસા જાણતા હતા કે આધુનિકતાના નામે વિવિધતા, પ્રાચીન ઓળખ અને પ્રકૃતિ સાથે મિલન એ સમાજના કલ્યાણનો માર્ગ નથી. આ સાથે સાથે તેઓ આધુનિક શિક્ષણના સમર્થક હતા અને તેમનામાં તેમના પોતાના સમાજની ખરાબીઓ અને અક્ષતાઓ વિશે બોલવાની હિંમત પણ હતી. પ્રધાનમંત્રીએ જણાવ્યું હતું કે સ્વતંત્રતા સંગ્રામનો ઉદ્દેશ્ય ભારતની સત્તાને સ્થાનાંતરિત કરવાનો છે, ભારત માટે નિર્ણય લેવાની શક્તિ ભારતીયોના હાથમાં છે. પણ તેની સાથે સાથે ‘ધરતી આબા’ માટેની લડત એ વિચારના વિરોધ માટેની લડત છે જે ભારતના આદિવાસી સમૂદાયની ઓળખને ભૂંસી નાખવા માગે છે. પ્રધાનમંત્રીએ નોંધ્યું હતું કે “ભગવાન બિરસા મુન્ડા સમાજ માટે જીવ્યા, તેમના દેશ અને તેમની સંસ્કૃતિ માટે જીવનનું બલિદાન આપ્યું. તેથી જ તેઓ આજે પણ આપણા વિશ્વાસ અને આપણી લાગણીઓમાં ભગવાન તરીકે બિરાજે છે. ” ‘ધરતી આબા આ પૃથ્વી પર લાંબો સમય રહી નથી પરંતુ તેમણે ટૂંકા જીવનગાળા દરમિયાન દેશનો સંપૂર્ણ ઇતિહાસ લખ્યો હતો અને ભારતના ઘડતરમાં દિશાસિંચન કર્યું હતું.’ તેમ પ્રધાનમંત્રીએ ઉમેર્યું હતું.
પ્રધાનમંત્રીએ મણિપુરમાં આસામ રાઈફલ્સના કાફલા પર હુમલાની નિંદા કરી

પ્રધાનમંત્રી શ્રી નરેન્દ્ર મોદીએ મણિપરુમાં આસામ રાઈફલ્સના કાફલા પર થયેલા હુમલાની નિંદા કરી છે. તેમણે આજે શહીદ થયેલા જવાનો અને તેમના પરિજનોને શ્રદ્ધાંજલિ આપી. પ્રધાનમંત્રીએ ટ્વીટ કર્યુ; “મણિપુરમાં આસામ રાઈફલ્સના કાફલા પર હુમલાની આકરી નિંદા કરૂં છું. હું એ સૈનિકો અને તેમના પરિવારના સભ્યોને શ્રદ્ધાંજલિ આપું છું જેઓ આજે શહીદ થયા છે. તેમના બલિદાનને ક્યારેય નહીં ભૂલાવી શકાય. દુઃખની આ પળે મારી સંવેદનાઓ શોકગ્રસ્ત પરિવારોની સાથે છે.” …
સુપ્રીમ કોર્ટના ચુકાદાનું પાલન કરવા મંત્રીમંડળે સ્ટેટ્સ-કમ-પ્રોગ્રેસ રિપોર્ટ અને “નદીઓના આંતરજોડાણ માટે વિશેષ સમિતિ”ની રચનાને મંજૂરી આપી

પ્રધાનમંત્રી શ્રી નરેન્દ્ર મોદીની અધ્યક્ષતામાં આયોજિત કેન્દ્રીય મંત્રીમંડળની બેઠકમાં 2002ની રિટ પીટિશન નંબર 668ની સાથે 2002: નેટવર્કિંગ ઓફ રિવર્સની રિટ પીટિશન (સિવિલ) 512ના મુદ્દે 27.2.2012ની તારીખના સર્વોચ્ચ અદાલતના ચુકાદામાં પૂર્તતામાં નદીઓના “આંતર-જોડાણ માટે વિશેષ સમિતિ”ના સ્ટેટ્સ-કમ-પ્રોગ્રેસ રિપોર્ટ અને રચનાને મંજૂરી અપાઈ છે. કેન્દ્રીય મંત્રીમંડળની મંજૂરીથી ભારત સરકારના 1980ના રાષ્ટ્રીય પરિપ્રેક્ષ્ય યોજના હેઠળ નદીઓના આંતરજોડાણના પ્રોજેક્ટ્સના નિરીક્ષણમાં મદદ મળશે. નદીઓના આંતરજોડાણ માટે વિશેષ સમિતિનો સ્ટેટ્સ-કમ-પ્રોગ્રેસ રિપોર્ટ મંત્રીમંડળને વર્ષમાં બે વખત માહિતી આપશે, જે શક્ય તેટલી ઝડપથી દેશના હિતમાં ઝડપી અને ઉચિત નિર્ણયો લેવાની સુવિધા આપશે.
પ્રધાનમંત્રીએ ટ્યૂનીશિયાના રાષ્ટ્રપતિ પદના શપથ ગ્રહણ કરવા બદલ શ્રી કૈસ સૈયદને અભિનંદન પાઠવ્યા

પ્રધાનમંત્રી શ્રી નરેન્દ્ર મોદીએ ટ્યૂનીશિયાના રાષ્ટ્રપતિ પદના શપથ ગ્રહણ કરવા બદલશ્રી કૈસ સૈયદને અભિનંદન પાઠવ્યા હતા. પ્રધાનમંત્રીએ કહ્યું, “રાષ્ટ્રપતિ શ્રી કૈસ સૈયદને ટ્યૂનીશિયાના રાષ્ટ્રપતિ પદના શપથ ગ્રહણ કરવા બદલ અભિનંદન. હું ભારત-ટ્યૂનીશિયા વચ્ચેના સંબંધોને વધુ મજબૂત બનાવવા તેમની સાથે કામ કરવા માટે ઉત્સુક છું”
પ્રધાનમંત્રીએ લશ્કરી દળોના ધ્વજ દિને સૈનિકો અને લશ્કરી દળોના વરિષ્ઠોને સલામ કરી

પ્રધાનમંત્રી શ્રી નરેન્દ્ર મોદીએ લશ્કરી દળોના ધ્વજ દિને સૈનિકો અને લશ્કરી દળોના વરિષ્ઠોને સલામ કરી હતી. પ્રધાનમંત્રીએ કહ્યું હતું કે, લશ્કરી દળોના ધ્વજ દિને આપણા બહાદૂર સૈનિકો અને વરિષ્ઠોની વિરતા અને શહીદીને આપણી સલામ અને તેમના કલ્યાણ માટેની આપણી પ્રતિબધ્ધતા દોહરાવીએ છીએ.
પ્રધાનમંત્રી 5 જાન્યુઆરી, 2019નાં રોજ ઝારખંડ અને ઓડિશાની મુલાકાત લેશે

પ્રધાનમંત્રી શ્રી નરેન્દ્ર મોદી 5 જાન્યુઆરી, 2019નાં રોજ ઝારખંડ અને ઓડિશાની મુલાકાત લેશે. ઝારખંડમાં પ્રધાનમંત્રી ઉત્તર કોયલ (મંડલ ડેમ) પ્રોજેક્ટને પુનઃકાર્યરત કરવા અને કાન્હાર સ્ટોન પાઇપલાઇન સિંચાઈ વ્યવસ્થાનો શિલાન્યાસ દર્શાવતી તકતીનું અનાવરણ કરશે. તેઓ વીડિયો કોન્ફરન્સિંગ મારફતે પ્રધાનમંત્રી આવાસ યોજના હેઠળ 25,000 લાભાર્થીઓના સંયુક્તપણે ઇ-ગૃહપ્રવેશનું ઉદ્ઘાટન કરશે. તેઓ જનમેદનીને સંબોધિત પણ કરશે. પછી પ્રધાનમંત્રી ઓડિશા જશે. અહીં બારીપાડામાં તેઓ આઇઓસીએલનાં એલપીજી પાઇપલાઇન પ્રોજેક્ટ બાલાસોર-હલ્દિયા-દુર્ગાપુર સેક્શન અને બાલાસોર મલ્ટિ મોડલ લોજિસ્ટિક પાર્ક દેશનું લોકાર્પણ કરશે. પ્રધાનમંત્રી પ્રાચીન કિલ્લા હરિપુરગઢમાં રસિક રાય મંદિરનાં વિકાસ અને સંરક્ષણ માટેનો કાર્યારંભ દર્શાવતી તકતીનું અનાવરણ કરશે. તેઓ વિવિધ રાષ્ટ્રીય રાજમાર્ગ પ્રોજેક્ટનાં ચાર લેનિંગ માટેનાં કાર્યનો શિલાન્યાસ કરશે અને છ એરપોર્ટ સેવાકેન્દ્રોનું ઉદઘાટન કરશે. તેઓ ટાટાનગરથી બદામપહર સુધીની બીજી પેસન્જર ટ્રેનને લીલી ઝંડી પણ આપશે. તેઓ બારિપડામાં જનમેદનીને સંબોધન પણ કરશે.
પ્રધાનમંત્રીએ કર્ણાટક વિધાનસભાના ઉપાધ્યક્ષ શ્રી આનંદ મામાણીના નિધન પર શોક વ્યક્ત કર્યો

પ્રધાનમંત્રી શ્રી નરેન્દ્ર મોદીએ કર્ણાટક વિધાનસભાના ઉપાધ્યક્ષ શ્રી આનંદ મામાનીના નિધન પર શોક વ્યક્ત કર્યો છે. એક ટ્વીટમાં, પ્રધાનમંત્રીએ કહ્યું: “કર્ણાટક વિધાનસભાના ડેપ્યુટી સ્પીકર શ્રી આનંદ મામાનીના નિધનથી વ્યથિત છું. તેઓ એક પ્રચંડ નેતા હતા જેમણે સામાજિક સશક્તિકરણ માટે વ્યાપકપણે કામ કર્યું હતું. તેમણે કર્ણાટકમાં ભાજપને મજબૂત કરવા માટે પણ કામ કર્યું. તેમના પરિવાર અને સમર્થકો પ્રત્યે સંવેદના. ઓમ શાંતિ."
પ્રધાનમંત્રીએ પાક્યોંગ એરપોર્ટનું ઉદઘાટન કર્યું, સિક્કિમમાં એર કનેક્ટિવિટીની સુવિધામાં વધારો થયો

પ્રધાનમંત્રી શ્રી નરેન્દ્ર મોદીએ આજે સિક્કિમમાં પાક્યોંગ એરપોર્ટનું ઉદઘાટન કર્યું હતું. હિમાલયની પર્વતમાળાઓની વચ્ચે સ્થિત આ પ્રથમ એરપોર્ટ છે અને દેશનું 100મું એરપોર્ટ છે. આ પ્રસંગે પ્રધાનમંત્રીએ વિશાળ જનમેદનીને સંબોધતા સિક્કિમ માટે આજના દિવસને ઐતિહાસિક અને ભારત માટે મહત્ત્વપૂર્ણ ગણાવ્યો હતો. તેમણે જણાવ્યું હતું કે, દેશે આજે પાક્યોંગ એરપોર્ટ સાથે એરપોર્ટની સદી ફટકારી છે. પ્રધાનમંત્રીએ સિક્કિમનાં યુવાન ક્રિકેટર નિલેશ લામિચનયનો ઉલ્લેખ પણ કર્યો હતો, જેઓ તાજેતરમાં વિજય હઝારે ટ્રોફીમાં રાજ્ય તરફથી સદી ફટકારનાર પ્રથમ ક્રિકેટર બન્યાં હતાં. પ્રધાનમંત્રીએ કહ્યું હતું કે, પાક્યોંગ એરપોર્ટ સિક્કિમને કનેક્ટિવિટીની સરળ સુવિધા આપશે. તેમણે જણાવ્યું હતું કે, સામાન્ય માણસ પણ આ હવાઇમથકનો ઉપયોગ કરે એ સુનિશ્ચિત કરવા માટે આ એરપોર્ટ ઉડાન યોજનાનો ભાગ છે. પ્રધાનમંત્રીએ જણાવ્યું હતું કે, પૂર્વોત્તર ક્ષેત્રમાં ઝડપથી માળખાગત સુવિધાઓ વધારવા અને દેશનાં બાકી રાજ્યો સાથે કનેક્ટિવિટી વધારવા પર ભાર મુકવામાં આવે છે. તેમણે કહ્યું હતું કે, વિકાસ કાર્યોની સમીક્ષા કરવા માટે એમણે કેટલીક વાર વ્યક્તિગત રૂપે પૂર્વોત્તરનાં રાજ્યોની મુલાકાત લીધી છે. આ ઉપરાંત કેન્દ્રીય મંત્રીઓ પણ આ ક્ષેત્રની નિયમિતપણે મુલાકાત લે છે, તેનાં પરિણામ સ્પષ્ટપણે દેખાય છે. તેમણે એર અને રેલ કનેક્ટિવિટી, વધારે સારા માર્ગો અને મોટાં પુલ વધારવાની બાબતનો ઉલ્લેખ કર્યો હતો. પ્રધાનમંત્રીએ જણાવ્યું હતું કે, અત્યારે દેશના 100માંથી 35 એરપોર્ટ છેલ્લાં ચાર વર્ષમાં કાર્યરત થયા છે. પ્રધાનમંત્રીએ સિક્કિમની સજીવ ખેતીમાં પ્રગતિનો ઉલ્લેખ કર્યો હતો. તેમણે જણાવ્યું હતું કે, કેન્દ્ર સરકારે પૂર્વોત્તર ક્ષેત્ર માટે ‘મિશન ઓર્ગેનિક વેલ્યુ ડેવલપમેન્ટ’ શરૂ કર્યું છે.
મંત્રીમંડળને નવીનીકરણીય ઊર્જામાં સહયોગ સ્થાપિત કરવા પર ભારત અને ગુયાના વચ્ચેનાં સમજૂતીકરારની જાણ કરવામાં આવી

પ્રધાનમંત્રી શ્રી નરેન્દ્ર મોદીની અધ્યક્ષતામાં મંત્રીમંડળને નવીનીકરણીય ઊર્જામાં સહયોગ માટે ભારત અને ગુયાના વચ્ચે થયેલા સમજૂતીકરાર (એમઓયુ)ની જાણકારી આપવામાં આવી હતી. આ એમઓયુ પર 30 જાન્યુઆરી, 2018નાં રોજ દિલ્હીમાં રાજ્ય કક્ષાનાં કેન્દ્રીય વીજ અને નવીન તથા નવીનીકરણ ઊર્જા મંત્રી (સ્વતંત્ર હવાલો) શ્રી આર કે સિંહ અને ગુયાનાના દ્વિતીય ઉપરાષ્ટ્રપતિ અને વિદેશ મંત્રી મહામહિમ શ્રી કાર્લ બી ગ્રિનિજ દ્વારા હસ્તાક્ષર થયાં હતાં. આ એમઓયુનો ઉદ્દેશ બંને દેશો વચ્ચે પારસ્પરિક લાભ, સમાનતા અને પારસ્પરિક આદાન-પ્રદાનનાં આધારે નવીન તથા નવીનીકરણીય ઊર્જાનાં વિષયો પર તકનીકી દ્વિપક્ષીય સમજૂતીને પ્રોત્સાહન આપવા માટે સહકારી સંસ્થાગત સંબંધનો આધાર તૈયાર કરવાનો છે. સમજૂતીકરારમાં સંયુક્ત કાર્ય સમિતિ સ્થાપિત કરવાની જોગવાઈ છે, જેથી સહયોગ સાથે સંબંધિત વિષયોની સમીક્ષા, તેનાં પર દેખરેખ રાખી શકાય અને તેનાં પર ચર્ચાવિચારણા થઈ શકે. સમજૂતીકરારમાં નિષ્ણાતોનાં આદાન-પ્રદાન અને માહિતી નેટવર્કિગની જોગવાઈ છે. આ એમઓયુથી બંને દેશો વચ્ચે દ્વિપક્ષીય સહયોગ મજબૂત થશે.
પ્રધાનમંત્રીએ વાયુસેના દિવસ નિમિત્તે ભારતીય વાયુસેનાને શુભેચ્છા પાઠવી

પ્રધાનમંત્રી શ્રી નરેન્દ્ર મોદીએ ભારતીય વાયુસેનાના સભ્યો અને તેમના પરિવારોને વાયુસેના દિવસ નિમિત્તે શુભેચ્છા પાઠવી છે. એક ટ્વિટમાં પ્રધાનમંત્રીએ કહ્યું; "વાયુસેના દિવસ નિમિત્તે આપણા હવાઈ યોદ્ધાઓ અને તેમના પરિવારોને શુભેચ્છાઓ. ભારતીય વાયુસેના હિંમત, ખંત અને વ્યાવસાયીકરણનો પર્યાય છે. તેઓએ દેશની રક્ષા કરવામાં અને પડકારોના સમયમાં તેમની માનવતાવાદી ભાવના દ્વારા પોતાને પ્રતિષ્ઠિત કર્યા છે."
પ્રધાનમંત્રીએ પારાદીપ રીફાઈનરી રાષ્ટ્રને સમર્પિત કરી

પ્રધાનમંત્રી શ્રી નરેન્દ્ર મોદીએ આજે ઓડિશામાં અત્યંત અદ્યતન પારાદીપ રીફાઈનરી રાષ્ટ્રને સમર્પિત કરી છે. આ પ્રસંગે વિશાળ જનમેદનીને સંબોધતા પ્રધાનમંત્રી શ્રીએ જણાવ્યું હતું કે વિકાસને લગતા સરકારી કાર્યક્રમમાં આટલી વિશાળ સંખ્યામાં લોકોએ ભાગ લીધો એ પ્રશંસનીય છે. ઓડિશાના ભૂતપૂર્વ મુખ્યમંત્રી શ્રી બીજુ પટનાયકને યાદ કરતા પ્રધાનમંત્રીએ જણાવ્યું હતું કે પારાદીપ હવે વિકાસ દ્વીપ – ઓડિશાના લોકોના વિકાસનો ટાપુ બનશે. તેમણે જણાવ્યું કે પારાદીપ રીફાઈનરીને પગલે યુવાનોને રોજગારની તકોનો લાભ મળશે અને દેશભરની ગરીબ મહિલાઓ, જેઓ બળતણ માટે લાકડા પર નિર્ભર રહે છે, તેમને એલપીજી પહોંચાડી શકાશે. શ્રી નરેન્દ્ર મોદીએ જણાવ્યું હતું કે સરકારની મુદ્રા અને સ્ટાર્ટ અપ ઈન્ડિયા જેવી યોજનાઓને પગલે ભારતના યુવાનોને લાભ મળી રહ્યો છે. પ્રધાનમંત્રીએ ઉદ્ઘાટનના સ્થળે પહોંચતા પહેલા મેઈન કન્ટ્રોલ રૂમ અને સ્વદેશી ટેકનોલોજી સાથે નિર્માણ પામેલા ઈન્ડમેક્સ યુનિટની મુલાકાત લીધી હતી. તેમણે જણાવ્યું હતું કે પ્લાન્ટમાં ઈન્ડમેક્સ ઉત્પાદન ક્ષમતાઓ, મેઈક ઈન ઈન્ડિયા પહેલનું ઉદાહરણ છે.
ઓમાન ભારત સંયુક્ત વ્યવસાય પરિષદના સભ્યો પ્રધાનમંત્રીને મળ્યા

ઓમાનના 30 યુવાન વેપારીઓ કે જેઓ ઓમાન ભારત સંયુક્ત વ્યવસાય પરિષદના સભ્યો છે તેઓએ આજે પ્રધાનમંત્રી શ્રી નરેન્દ્ર મોદીની મુલાકાત લીધી હતી. તેમણે બંને દેશો વચ્ચેના લાંબા ઇતિહાસ અને દરિયાઈ સંપર્ક અંગેના તેમના દ્રષ્ટિકોણ અંગે ચર્ચા કરી. ચર્ચા દરમિયાન પ્રધાનમંત્રીએ બંને દેશો વચ્ચે ઊર્જા સુરક્ષા અને ખાદ્યાન્ન સુરક્ષાનાં ક્ષેત્રમાં સહયોગ અંગેની તકો બાબતે દિશાનિર્દેશ કર્યો હતો. તેમણે ઓમાનના સુલતાનને શુભેચ્છાઓ પાઠવી હતી અને પવિત્ર રમઝાન માસ શરૂ થવા પ્રસંગે પણ શુભેચ્છાઓ પાઠવી હતી.
પ્રધાનમંત્રીએ મહિલા ધારાસભ્યોના રાષ્ટ્રીય સંમેલનના સમાપન સત્રને સંબોધ્યું

પ્રધાનમંત્રી શ્રી નરેન્દ્ર મોદીએ આજે (6 માર્ચ, 2016) સંસદના કેન્દ્રીય કક્ષમાં મહિલા ધારાસભ્યોના રાષ્ટ્રીય સંમેલનના સમાપન સત્રને સંબોધતા, ‘મહિલાઓની આગેવાનીમાં વિકાસ’ના મહત્વને જોર આપ્યું. પ્રધાનમંત્રીએ કહ્યું કે આપણે ‘મહિલા વિકાસ’થી આગળ વધીને વિચારવું જોઈએ અને ‘મહિલાઓની આગેવાનીમાં વિકાસ’ની દિશામાં આગળ વધવું જોઈએ. પ્રધાનમંત્રીએ અધ્યક્ષ શ્રીમતી સુમિત્રા મહાજનને આ સંમેલનના આયોજનમાં તેમના નેતૃત્વ તેમજ વિઝન માટે શુભેચ્છા પાઠવી અને કહ્યું કે આવા સંમેલનોને સંગઠિત તત્વો ઉપરાંત પ્રતિનિધિમંડળોની વચ્ચે અનૌપચારિક રૂપથી મેળવેલા અનુભવો પણ ઘણાં ઉપયોગી છે. પ્રધાનમંત્રીએ કહ્યું કે બહુકાર્ય (મલ્ટી- ટાસ્કીંગ) , જે આધુનિક વ્યવસ્થામાં ઘણું મહત્વપૂર્ણ તત્વ મનાય છે, મહિલાઓ માટે અત્યંત સ્વાભાવિક છે. પ્રધાનમંત્રીએ મહિલા ધારાસભ્યોને પ્રૌદ્યોગિકીના ઉપયોગ દ્વારા પોતાના વિધાનસભા ક્ષેત્રને જોડવાનો આગ્રહ કર્યો. તેમણે આ બાબતમાં પોતાના ખુદના અનુભવો જણાવ્યા અને માય ગવર્નમેન્ટ પ્લેટફોર્મ તેમજ નરેન્દ્ર મોદી એપના માધ્યમથી તેમને મળી રહેલા વિચારો તેમજ અભિપ્રાયોનો ઉલ્લેખ કર્યો.
પ્રધાનમંત્રીએ મ્યુનિક હુમલામાં માર્યા ગયેલા લોકો માટે શોક વ્યક્ત કર્યો

પ્રધાનમંત્રી શ્રી નરેન્દ્ર મોદીએ મ્યુનિક હુમલામાં માર્યા ગયેલા નિર્દોષ નાગરિકો અંગે દિલસોજી વ્યક્ત કરી હતી. પ્રધાનમંત્રીએ કહ્યું હતું કે, “અમે મ્યુનિકમાં થયેલા ભયાનક હુમલાથી વ્યથિત છીએ. અમારા વિચારો અને પ્રાર્થનાઓ મૃતકો અને ઇજાગ્રસ્તોના પરિવારો સાથે છે.”
પ્રધાનમંત્રીએ અગ્રણી વિજ્ઞાન સંસ્થાઓ સાથેની વાતચીત અંગે ટ્વીટ્સ કર્યા

કેન્દ્રીય ભંડોળ પ્રાપ્ત ટેકનિકલ સંસ્થાનોના 100થી વધુ નિર્દેશકો સાથે વાતચીત પછી પ્રધાનમંત્રી શ્રી નરેન્દ્ર મોદીએ બેઠકમાં પ્રેઝન્ટેશન્સ રજૂ કરનાર અગ્રણી સાયન્સ અને ટેકનોલોજી સંસ્થાનો સાથેની વાતચીત અંગેની વિગતો શેર કરી હતી. પ્રધાનમંત્રીએ આઈઆઈએસસી બેંગલુરુ, આઈઆઈટી મુંબઈ, આઈઆઈટી ચેન્નઈ, આઈઆઈટી કાનપુર અંગે ટ્વીટ કર્યા હતા. પ્રધાનમંત્રીએ શ્રેણીબદ્ધ ટ્વીટ્સ કરીને કહ્યું અગ્રણી આઈઆઈટી અને @iiscbangaloreના નિર્દેશકો સાથે એક સમૃદ્ધ વાતચીત થઈ, જે દરમિયાન અમે ભારતને સંશોધન અને વિકાસનું કેન્દ્ર બનાવવા, નવાચાર અને યુવાનો વચ્ચે વિજ્ઞાનને લોકપ્રિય બનાવવા સહિતના અનેક વિષયો પર વિચારોનું આદાનપ્રદાન કર્યુ. @iiscbangalore ટીમે રોબોટિક્સ જેવા ક્ષેત્રોમાં પોતાનું મુખ્ય આરએન્ડડી પહેલો પર એક રસપ્રદ પ્રસ્તુતિ શેર કરી, જે દરમિયાન અમે શિક્ષણમાં પ્રયાસો જેમકે ગણિત/વિજ્ઞાનના શિક્ષકોને તાલીમ, કોવિડ-19 કાર્ય અંગે તાલીમનો તેમાં સમાવેશ થાય છે. તેમણે આત્મનિર્ભર ભારતમાં સ્વાસ્થ્યને મહત્વ આપવા અંગે ભાર મૂક્યો હતો. મને નાઈટ્રોજન જનરેટરને ઓક્સિજન જનરેટરમાં બદલવા, કેન્સરના ઈલાજ માટે સેલ થેરાપી અને
પ્રધાનમંત્રી શ્રીએ કુરનૂલ માર્ગ અકસ્માતના મૃતકો માટે સહાય મંજૂર કરી

પ્રધાનમંત્રી, શ્રી નરેન્દ્ર મોદીએ આંધ્રપ્રદેશના કુરનૂલ ખાતે માર્ગ અકસ્માતમાં મૃત્યુ પામેલા લોકો માટેની સહાય મંજૂર કરી છે. એક ટ્વીટમાં, પ્રધાનમંત્રી કાર્યાલયે કહ્યું હતું, ‘પ્રધાનમંત્રીના રાષ્ટ્રીય રાહત કોષમાંથી આંધ્રપ્રદેશના કુરનૂલ ખાતે માર્ગ અકસ્માતની દુર્ભાગ્યપૂર્ણ ઘટનામાં દરેક મૃતકના નજીકના પરિજનને રૂ. 2 લાખની સહાય મંજૂર કરી છે. જ્યારે ગંભીર રીતે ઘાયલ થયેલી દરેક વ્યક્તિને રૂ. 50000 આપવામાં આવશે.’
પ્રધાનમંત્રીએ કિન્નૌર ખાતે ભૂસ્ખલનમાં મૃત્યુ પામનારા લોકો અંગે દુઃખ વ્યક્ત કર્યુ

પ્રધાનમંત્રી શ્રી નરેન્દ્ર મોદીએ કિન્નૌર ખાતે ભૂસ્ખલનમાં જીવ ગુમાવનારા લોકો માટે દુઃખ વ્યક્ત કર્યુ હતું. પ્રધાનમંત્રીએ એક ટ્વીટમાં કહ્યું; “કિન્નૌર ખાતે ભૂસ્ખલનના કારણે સર્જાયેલી કરૂણાંતિકા અત્યંત દુઃખદ છે. આ શોકના સમયમાં, મારા વિચારો મૃત્યુ પામનારા લોકોના પરિવારજનો સાથે છે. ઘાયલો ઝડપથી સ્વસ્થ થાય એવી પ્રાર્થના. બચાવકાર્ય ચાલી રહ્યું છે અને જે લોકો હજુ ફસાયેલા છે તેમને બચાવવા માટેના તમામ શક્ય પ્રયાસો કરવામાં આવી રહ્યા છે.” …
પ્રધાનમંત્રીએ ઈઝરાયલમાં ભારતીય સમુદાયને સંબોધન કર્યું

પ્રધાનમંત્રી શ્રી નરેન્દ્ર મોદીએ બુધવારે તેલ અવિવમાં એક કાર્યક્રમમાં ઈઝરાયલમાં વસતા ભારતીય સમુદાયને સંબોધન કર્યું હતું. તેમણે પોતાના સંબોધનની શરૂઆતમાં કહ્યું હતું કે, હું ઈઝરાયલની મુલાકાત લેનાર ભારતનો પ્રથમ પ્રધાનમંત્રી છું અને આઝાદી પછી 70 વર્ષે ભારતના કોઈ પણ પ્રધાનમંત્રી આ દેશની મુલાકાતે આવ્યા છે. તેમણે ઈઝરાયલના પ્રધાનમંત્રી બેન્જામિન નેતાન્યાહુનો ઉષ્માસભર આવકાર આપવા બદલ તેમજ મુલાકાત દરમિયાન આતિથ્ય-સત્કાર બદલ આભાર વ્યક્ત કર્યો હતો. તેમણે કહ્યું હતું કે, ભારત અને ઈઝરાયલ વચ્ચે રાજદ્વારી સંબંધો સ્થાપિત થયાને હજુ ફક્ત 25 વર્ષ જ થયા છે, છતાં બંને દેશો વચ્ચેનો સંબંધ સદીઓ જૂનો છે. તેમણે જણાવ્યું હતું કે, 13મી સદીમાં ભારતીય સૂફી સંત બાબા ફરીદ જેરુસલેમ આવ્યા હતા અને એક ગુફામાં મનન-ચિંતન કર્યું હતું તેવી જાણકારી મને આપવામાં આવી છે. પ્રધાનમંત્રીએ ભારત અને ઈઝરાયલ વચ્ચેના સંબંધોને પરંપરાગત, સાંસ્કૃતિક, વિશ્વસનિય અને મૈત્રીપૂર્ણ ગણાવ્યા હતા. તેમણે ભારત અને ઈઝરાયલ વચ્ચે તહેવારોની સમાનતાનો ઉલ્લેખ પણ કર્યો હતો. આ સંદર્ભમાં તેમણે હોળી અને પુરિમ તથા દિવાળી અને હનુક્કાહ વચ્ચે રહેલી સમાનતા વિશે જણાવ્યું હતું. પ્રધાનમંત્રીએ ઈઝરાયલે ટેકનોલોજીના ક્ષેત્રમાં કરેલી ઊડીને આંખે વળગે તેવી અભૂતપૂર્વ પ્રગતિની તથા સાહસ અને શહીદીની લાંબી પરંપરાની નોંધ લીધી હતી. તેમણે યાદ કર્યું હતું કે, ભારતીય સૈનિકોએ પ્રથમ વિશ્વયુદ્ધ દરમિયાન હાઇફાને મુક્ત કરાવવામાં મહત્વપૂર્ણ ભૂમિકા ભજવી હતી. તેમણે નોંધ્યું હતું કે, ભારતના યહુદી સમુદાયે ભારત અને ઈઝરાયલ બંનેની પ્રગતિમાં સિંહફાળો આપ્યો છે. પ્રધાનમંત્રીએ ઈઝરાયલના સંશોધન સાથે નવીનતા લાવવાના ખંતની પ્રશંસા કરી હતી. તેમણે નોંધ્યું હતું કે, ઈઝરાયલે જિઓ-થર્મલ, પાવર, સોલર પેનલ્સ, એગ્રો-બાયોટેકનોલોજી અને સિક્યોરિટી જેવા ક્ષેત્રોમાં જબરદસ્ત પ્રગતિ કરી છે. પ્રધાનમંત્રીએ તાજેતરમાં ભારતે હાથ ધરેલા સુધારા વિશે પણ જાણકારી આપી હતી. તેમણે પરોક્ષ કરવેરામાં દેશમાં અત્યાર સુધીના સૌથી મોટા આર્થિક સુધારા જીએસટીના અમલનો, કુદરતી સંસાધનોની હરાજીનો, વીમા અને બેકિંગ ક્ષેત્રમાં હાથ ધરવામાં આવેલા સુધારાનો તથા કૌશલ્ય વિકાસ વગેરેનો ઉલ્લેખ કર્યો હતો. તેમણે જણાવ્યું હતું કે, સરકારનો ઉદ્દેશ વર્ષ 2022 સુધીમાં ખેડૂતોની આવક બમણી કરવાનો છે. તેમણે કહ્યું હતું કે, ઈઝરાયલ સાથે ભાગીદારી ભારતમાં બીજી હરિયાળી ક્રાંતિ લાવવા માટે ચાવીરૂપ છે. તેમણે જણાવ્યું હતું કે, વિજ્ઞાન, નવીનતા અને સંશોધન ભવિષ્યમાં ભારત અને ઈઝરાયલ વચ્ચે સંબંધોનો પાયો બનશે. તેમણે દિવસની શરૂઆતમાં મુંબઈમાં 26/11ના આતંકવાદી હુમલામાં બચી ગયેલા મોશ હોત્ઝબર્ગ સાથેની મુલાકાત પણ યાદ કરી હતી. તેમણે ઈઝરાયલમાં વસતા ભારતીય સમુદાયને ખાતરી આપી હતી કે તેમણે ઈઝરાયલમાં સેનામાં ફરજિયાત સેના સેવા આપી હશે, તો પણ તેમને ઓસીઆઈ કાર્ડ આપવામાં આવશે. તેમણે જણાવ્યું હતું કે ઈઝરાયલમાં ભારતીય સાંસ્કૃતિક કેન્દ્ર સ્થાપિત કરવામાં આવશે. તેમણે એવું પણ જણાવ્યું હતું કે, ભારત અને ઈઝરાયલ વચ્ચે ટૂંક સમયમાં સીધું હવાઈ જોડાણ સ્થાપિત કરવામાં આવશે.
કેબિનેટે પરંપરાગત ઔષધિની પદ્ધતિઓ અને હોમિયોપેથીના ક્ષેત્રમાં સહયોગ માટે ભારત અને બ્રાઝીલ વચ્ચે સમજુતી કરારને મંજુરી આપી

પ્રધાનમંત્રી શ્રી નરેન્દ્ર મોદીની અધ્યક્ષતામાં મળેલ કેન્દ્રીય મંત્રીમંડળની બેઠકે પરંપરાગત ઔષધિ અને હોમિયોપેથીના ક્ષેત્રમાં ભારત અને બ્રાઝીલ વચ્ચે સમજુતી કરાર (એમઓયુ)ને મંજુરી આપી દીધી છે. લાભ: આ સમજુતી કરાર ઔષધિની પરંપરાગત પદ્ધતિઓના ક્ષેત્રમાં ભારત અને બ્રાઝીલ વચ્ચેના દ્વિપક્ષીય સહયોગને વધારશે. ભારત અને બ્રાઝીલની પારસ્પરિક સાંસ્કૃતિક વિરાસતને ધ્યાનમાં રાખતા આ એમઓયુ બંને દેશો માટે ઘણો મહત્વપૂર્ણ સાબિત થશે. પૃષ્ઠભૂમિ: ભારતમાં ઔષધિય છોડવાઓ સહીત ચિકિત્સાની પારંપરિક પદ્ધતિઓનો ખાસ્સો વિકાસ થયેલો છે, જેમાં વૈશ્વિક સ્વાસ્થ્યના પરિદ્રશ્યને ધ્યાનમાં રાખીએ તો અપાર સંભાવનાઓ રહેલી છે. ભારત અને બ્રાઝીલની વચ્ચે અત્યંત ગાઢ અને બહુઆયામી સંબંધો દ્વિપક્ષીય સ્તરની સાથે સાથે બ્રિકસ, બેસિક, જી-20, જી-4 અને બીએસએ જેવા બહુપક્ષીય સ્તર અને તે સિવાય બહુપક્ષીય સંગઠનો જેવા કે સંયુક્ત રાષ્ટ્ર, વિશ્વ વ્યાપાર સંગઠન, યુનેસ્કો અને વિશ્વ સ્વાસ્થ્ય સંગઠનમાં પણ રહેલા છે. બ્રાઝીલ એ સમગ્ર લેટીન અમેરિકા અને કેરીબીયન પ્રદેશમાં ભારતના સૌથી વધુ મહત્વપૂર્ણ ભાગીદાર દેશોમાંનો એક છે. ઔષધિય છોડવાઓ પર આધારિત અગણિત સ્વાસ્થ્ય પદ્ધતિઓ અને પારંપરિક ઔષધિઓના ઉપયોગના લાંબા ઈતિહાસની સાથે ભારત અને બ્રાઝીલ એ બંને દેશો જૈવ વિવિધતાની બાબતમાં ઘણા સમૃદ્ધ છે. આયુર્વેદ, યોગ અને અન્ય પારંપરિક પ્રણાલીઓ બ્રાઝીલમાં પણ લોકપ્રિય છે.
પ્રધાનમંત્રીએ એશિયન ચેમ્પિયન્સ ટ્રોફી 2016 જીતવા બદલ ભારતીય મહિલા હોકી ટીમને અભિનંદન પાઠવ્યા

પ્રધાનમંત્રી શ્રી નરેન્દ્ર મોદીએ એશિયન ચેમ્પિયન્સ ટ્રોફી 2016 જીતવા બદલ ભારતીય મહિલા હોકી ટીમને અભિનંદન પાઠવ્યા હતા. પ્રધાનમંત્રીએ કહ્યું હતું કે, એશિયન ચેમ્પિયન્સ ટ્રોફી 2016 જીતવા બદલ આપણી મહિલા હોકી ટીમને અભિનંદન. ભારતીય હોકી માટે આ મહાન ક્ષણ છે.